JUMAL KÕNELEB
Tere jälle!
Kas vahel tundub, et ristiusk ahistab?
Kui nii, on midagi valesti.
Piibel kuulutab kirjas galaatlastele 5:1,
et vabaduseks on Kristus meid vabastanud.
Evangeelium on vabastav rõõmusõnum.
Kas pole?
"Vabaduseks on Kristus meid vabastanud."
Johannese evangeeliumis 8:36 kuulutab Jeesus ise veel:
"Kui nüüd Poeg teid vabastab, siis olete tõepoolest vabad."
Tegemist on rõõmusõnumiga, mis vabastab,
mitte ahistava sõnumiga, mis aheldab või ahistab.
Täna tahame sügavamalt uurida,
millest Jeesus meid vabastas, kui Ta seda juba nii julgelt kuulutab.
Enne kui hakkame vaatama,
millest kõigest Issand meid vabastas, tahaksin jälle seda visualiseerida.
Mina mõtlen asju piltlikult.
Vajan sõnale lisaks pilti, et saaksin asjadest aru.
Kui mõtleme ja vaatame mõtetes päris algust.
Aadamat ja Eevat, milline oli inimese algus maa peal,
milline oli nende suhe Jumalaga ja milline oli nende elu päris alguses.
Neil oli rikkumata suhe Jumalaga.
Nad elasid täiuslikus lähedases armastussuhtes Jumalaga.
Nad elasid koos Jumalaga.
Jumala kirkus oli nende üle ja nendega.
See täitis meeled niivõrd, et nad ei märganud, et on alasti.
Nad ei teinud sellest välja.
Kui nad olid söönud keelatud vilja,
küsis Jumal: "Kes on sulle öelnud, et sa oled alasti?"
Lähedases suhtes taevase Isaga oli neil täiuslik vabadus.
Kogu aeg oli olemas valikuvõimalus.
Hea ja kurja tundmise puu ning võimalus minna oma teed.
Võimalus valida vabadus ilma Jumalata.
Ahvatlev valikuvõimalus.
Nad valisidki variandi ning läksid seda teed.
Vabadusse ilma Jumalata.
Teame, et Kristuse kaudu on meil kõikidel pääs tagasi.
Ta armu vastu võttes pääsen tagasi rikkumata ja armastuse suhtesse,
lähedasse suhtesse elama oma Looja ja taevase Isaga.
Ma võin minna tagasi.
Minu jaoks tähendab Eeden just lähedast suhet Jumalaga.
Kujutlen, et seisan täna Eedeni piiril, siis võin täna ja igal hetkel valida.
Kas lähen Issandata oma teed või astun tagasi suhtesse Temaga?
Kumma ma valin?
Tahan valida selle, et astun ühendusse Temaga.
Olen märganud, et see on parem, sest olen proovinud mõlemaid.
Eks me kõik ole proovinud mõlemat.
Sellest vaatenurgast võime mõtelda, millisest vabadusest Piiblis räägitakse.
Mis vabadus on see õieti?
Huvitaval kombel tuleb siin esile
kolm erinevat asja, mis käivad vabaduse kohta.
Esiteks vabadus elada ilma Jumalata,
teiseks vabadus elada Temaga ja kolmandaks on vabadus valida.
Kas pole?
Selle ees oleme usklikena kogu aeg nagu Joy ütles.
Kõiges, ka argipäeva keskel võime toetuda Temale
ja otsida seda vabadust, mis on Temas.
Võime ka elada ilma Jumalata ja meil on kogu aeg vabadus valida.
Eelmises saateosas rääkisime, et piibellik vabadus,
millest Jeesus räägib, on mõistagi vabadus Temas.
Võin kogu südamest öelda,
ilma, et püüaksin veidigi teeselda, et tean kogu hinge, ihu ja vaimuga,
et tõeline vabadus on selles, kui saan olla Temaga koos.
Vabadus ilma Jumalata ei ole tõeline vabadus.
Kogu aeg on sama teema.
Tahame rääkida esimesest, millest Jeesus meid vabastas.
Neid asju on palju ja me ei räägi mingis Piiblis toodud järjestuses
vaid lihtsalt võtame neid, mida oleme siit leidnud.
Esimesena toome välja selle, et meid on vabastatud käsu alt.
Kiri roomlastele 8:2 ütleb:
"Sest elu Vaimu seadus Kristuses Jeesuses
on vabastanud su patu ja surma seadusest."
"Sest elu Vaimu seadus Kristuses Jeesuses
on vabastanud su patu ja surma seadusest."
Kiri roomlastele 6:14:
"Sest patt ei valitse enam teie üle, kuna te ei ole Seaduse, vaid armu all."
Te ei ole Seaduse vaid armu all.
Käsu all olemine tähendab,
et püüad elada täiuslikult oma jõus ja üksi.
Täpselt kui seisaksin Eedeni piiril ning astuksin sellest välja
ning üritaksin üksinda omas jõus olla täiuslik.
Elada täiuslikult ja olla hea kristlane.
Just selleks vaenlane ahvatles: "Kui te sellest puust sööte,
siis te saate olema nagu Jumal ja teete ise vahet heal ja kurjal.
Te ei vaja siis Jumalat."
See viib üksinduseni, patuni ja lõpuks surma.
Sellest käsumeelsusest,
milles üritame oma jõus olla Jumalale meelepärased
on Jeesus meid vabastanud ja viinud meid ära käsu alt armu alla.
Kiri roomlastele 7:6:
"Aga nüüd, et me oleme surnud, siis oleme saanud lahti Seaduse alt.."
Kui astusin ühendusse Temaga, sain lahti Seaduse alt ja surin sellele.
"millega meid kammitseti, nii et me teenime Jumalat uuel teel
Vaimu all ja mitte vanal teel kirjatähe all."
Minu meelest on imeline, et elades Tema lähedal,
toimib minus elu Vaimu seadus Jeesuses Kristuses.
Elu Vaimu seadus.
Issandast tuleb minusse mõju, mis toob elu Vaimu.
See on Elu Vaim.
See on imeline. - Siin räägitakse elust ja surmast.
Täpselt.
Piiblis öeldakse, et Seadus suretab.
Kui näeme Jumalat käsuandjana ja üritame kümmet käsku pidada,
on see kui vanglas olemine, sest seda on võimatu teha.
See koormab, muutub vaevaliseks, raskeks ning on otsesõnu võimatu.
Jeesus on meid sellest vabastanud ning me ei ole enam Seaduse all.
Võime astuda tagasi Eedenisse nagu Joy ütles.
Võime astuda tagasi ühendusse,
kus meid võtab kogu aeg vastu arm ja armastus.
Jumala arm on iga päev uus.
See ei tähenda, et üritan omast jõust
ja vahetevahel otsin armu, kui ma ei kõlba ja kukun läbi.
Seejärel üritan jälle omas jõus edasi.
Ei, võin täiesti loobuda sellest üritamisest
ja elada armu all, milleks Jeesus on meid vabastanud.
Pean tunnistama, et pean ikkagi selle asjaga võitlema.
Seadus ütleb, et peaksid tegema seda ja teist.
Süüdistav hääl püüab mind ikkagi rõhuda alla.
Püha Vaim, elu Vaimu seadus, Jumala armastus ja arm,
mis mind vabastab, on see, mida pean otsima.
Pean veetma aega Issandaga
ja võtma Issanda jaoks aega, et ma ei satuks jälle tagasi käsu alla.
See räägibki just sellest, et tõeline vabadus leidub vaid Temas.
Me ei püsi selles omast jõust vaid arm ja vabadus on alati Temas.
Sellepärast peame alati selle juurde tagasi minema.
Langeme nii kergesti sellest ära.
Peame olema valvsad, et me ei satuks uuesti käsu alla.
Teine asi, millest Jeesus on meid vabastanud.
See liitub käsumeelsusega.
Ta on vabastanud meid oma jõust tulenevast õigusest.
Apostlite teod 13:38-39 ütleb:
"..õigeksmõist, mida te ei suutnud leida Moosese Seaduses,
on temas, kelles see on täielikult võimalik igale inimesele, kes usub."
See on vinge kirjakoht.
"...õigeksmõist, mida te ei suutnud leida Moosese Seaduses, on temas,
kelles see on täielikult võimalik igale inimesele, kes usub."
Võimatu on saada Seaduse kaudu õigeks.
Piibel kuulutab siin, et Issand on meid vabastanud
kogu Seaduse koormast ja selle täitmise üritamisest
kuulutades meid õigeks usu kaudu.
Võin jälle kujutleda Eedenit, kui ma astun sealt välja
ja üritan olla õige ise või ma astun tagasi sisse.
Astun sisse täielikult armust.
Ta kodus ja Ta läheduses saan riietuda Tema õigusega.
Saan riietuda Tema pühadusega ja teada, et kõlban Kristuse tõttu.
See toimub ühe sekundiga. - Otsekohe.
Kui võtan Ta vastu, olen Kristuses kohe õige ja kõlbav.
Ma ei pea aastaid tegelema enesepiitsutamisega,
et oleksin lõpuks ühel päeval oleksin õige ja kõlbav Tema ees.
Astun usus sellesse, võtan vastu Jeesuse armu ja õigsuse,
riietun Tema õigusega ja kõlban Tema ristisurma kaudu.
Ühe sekundiga saab minust kõlbulik.
Apostel Paulus teadis, kui raske on olla käsu all.
Ta oli kogu elu ohverdanud,
et täita Seadust nii täiuslikult kui vähegi võimalik.
Ta ise kuulutab,
et oli variseride seas kõige innukam ning Seaduse ees kõigist õigem.
Ta kirjutas kirjas filiplastele 3:8,
kui leidis tõe ja pääses kõigest käsumeelsusest vabaks:
"Jah, enamgi: ma pean kõike kahjuks
Issanda Kristuse Jeesuse kõikeületava tunnetuse kõrval.
Tema pärast olen ma
minetanud kõik selle ja pean seda pühkmeiks,
et saada kasuks Kristust ja et mind leitaks tema seest
ega oleks mul oma õigust, mis tuleb Seadusest,
vaid see õigus, mis tuleb Kristusesse uskumisest,
see, mille Jumal annab usu peale."
Vägev. - Selle mõistmine teeb nii vabaks.
Kui mõistsin esimest korda,
et mind mõistetakse õigeks Kristuse tõttu
ja ma ei saa sellele mitte midagi juurde lisada,
vaid mind mõistetakse armust õigeks ja ma olen nüüd õige Kristuse tõttu,
andis see tohutu vabaduse.
Vabadus leidub selles suhtes. - Aamen.
Vabadus leidub minu suhtes Issandaga.
Kiri roomlastele 5:17: "Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need,
kes saavad armu ülirohkesti ning õiguse anni,
hakkavad valitsema kuningana elus selle ühe - Jeesuse Kristuse - kaudu."
Vabastagu sindki see mõistmine, et meid mõistetakse õigeks armust.
Kristuse tõttu.
Ma astun kiiresti Eedenisse, Jeesuse poolele, Kristusesse.
Astun ühendusse Temaga ja jään sinna.
Seal on mul vabadus ja hingamine.
Sa kõlbad.
Ma kõlban.
Kristus on meist teinud kõlbulikud.
Kui sa mõnele ei meeldi ja ise ka ei mõtle endast head,
siis kõlbad sa ikkagi Jeesusele ja Jumalale.
Me jõuame veel ühe asja võtta, millest Jeesus meid on vabastanud.
Seda on väga tore teada.
Ta on vabastanud meid ka hukatusest ja kohtumõistmisest.
Kui tunned hirmu hukatuse, kohtu ja põrgu ees,
siis on aeg teada, et sind on sellest vabastatud.
Lihtsalt sinu usu tõttu.
Kui usud Jeesusesse, ei pea sa kartma.
Johannese evangeelium 5:24:
"Tõesti, tõesti, ma ütlen teile, kes kuuleb minu sõna
ja usub teda, kes minu on saatnud
(kes siis kuuleb ja usub), sellel on igavene elu,
ning ta ei lähe kohtu alla, vaid on läinud surmast ellu."
Ta on läinud Jeesuse vastuvõtmise kaudu surmast ellu.
Juba läinud.
Roomlastele 8:1: "Nii ei ole nüüd enam
mingit hukkamõistu neile, kes on Kristuses Jeesuses."
See on lõpetatud, korras ja täidetud.
Jeesus täitis selle minu pärast ja ma ei pea seda enam tegema.
Ma ei pea enam pattu maha pesema,
sest Jeesus tegi seda ainsa korraga ning see on täidetud.
Kas piisab sellest, et lihtsalt püsin Jeesuses? - Nii on.
Kes on mind asetanud Kristusesse?
Tema ise.
Johannese evangeelium 11:25:
"Jeesus ütles talle: "Mina olen ülestõusmine ja elu.
Kes minusse usub, see elab, isegi kui ta sureb."
Jutt on igavesest elust.
"Sest nõnda on Jumal maailma armastanud,
et ta oma ainusündinud Poja on andnud, et ükski,
kes temasse usub, ei hukkuks, vaid et tal oleks igavene elu."
See on tegelikult nii lihtne.
Tuleb lihtsalt mõista,
et Jumal saatis oma Poja surema minu eest,
kui võtan selle vastu ja usun, siis mu südames toimub muutus.
Lihtsalt selle usu ja uudise vastuvõtmise kaudu.
Minust saab Jumala laps, kellel on igavene elu.
Kes juba on õige. - Jah, aitäh.
Loen Johannese 3:36:
"Kes usub Pojasse, sellel on igavene elu."
See on valmis.
Need tõesõnad on nii vabastavad,
kui julgeme lugeda, mis on neis tegelikult kirjutatud.
Meid on asetatud, viidud ja meil on juba igavene elu.
Oleme kogu aeg armu all.
Palume ja usume, et need sõnad vabastavad sind täiesti
kõigest sooritamisest, koormatest ja survest elama, rõõmustama
ning minema tagasi Eedenisse, millest Joy rääkis.
Elama imelist vaba elu Jeesusega ja püsima Eedeni rohuaias.
Rõõmustama selle üle, et Tema on Kuningas ja Issand.
Mina võin olla tavaline inimene
ja olla vaba kogu sooritamisest, survest ja jääda Tema armastusse.
Just, see on nii imeline. - Mind see teeb küll vabaks.
See on rõõmusõnum.
Ehtsa evangeeliumi tunneb ära, et see on vabastav rõõmusõnum.
See on ehtsa evangeeliumi tunnus.
Ole siis vaba Jeesuse nimel.
Palvetame koos sinuga
Tänu, Jeesus, et oled meid tõesti kõigest vabastanud.
Tänu, Issand, et võime tulla tagasi sinu juurde Eedeni aeda.
Tulla tagasi, Isa, Sinu juurde.
Tänu, Issand, et Sinu juures on nii hea olla.
Sinu juures on lõputu rahu, armastus ja rõõm.
Tänu, Issand, et võime lihtsalt olla siin, Sinu ligiolus.
Võime jääda siia.
Issand, tahan tänada Sind, et oleme Su lapsed.
Tahan tänada Sind, et võin olla Sinu laps
ja et meil on selline Jumala lapse vabadus.
Sa oled minu Isa ja mina olen Sinu laps.
Issand, me oleme nii tänulikud selle vabaduse eest,
et võime tõesti olla peast varvasteni vabad.
Võime nagu harjutada seda vabaduses elamist.
Jan ütles, et võime mõtelda,
et oleme Sinuga Eedeni aias ja tunneme end täiesti vabadena.
Vabaduseks on Kristus meid vabastanud.
Peast varvasteni.
Kui on midagi, mis rõhub, tänan Sind, Issand,
et praegusel hetkel täidad meid Püha vaimu läbi oma rõõmuga
Sa täidad meid.
Su elava vee jõed võivad tulla ja täita meid.
Eluvesi tulvab minu ja iga vaataja peale.
Issand, me saame justkui ujuda Sinu eluvee voogudes.
Saame seal liguneda ja tunda,
mida tähendab olla Jumala laps ja vaba.
Vaba rakutasandini välja.
Tahan praegu kuulutada ka ihulikku vabadust Issandas.
Issand, oled öelnud, et võime panna käed haigete peale
ja kui me seda teeme, siis haiged saavad terveks.
Mitte Joy ja Jani käte pärast, vaid sellepärast,
et kui Joy ja Jan teevad seda usus, siis Püha Vaim tuleb ja teeb imet.
Tänu, Issand, et võime praegu nii teha.
Võid panna käed kasvõi ekraanile ja me puudutame sind praegu.
Vaimus pole vahemaid.
Tänu, Issand, et võime panna Jeesuse nimel käed haigete peale
ja kuulutada vabadust Jeesuse nimel!
Saame kuulutada vabadust kõikidest vaenlase köidikuist,
kõigest pimeduse võimusest Jeesuse nimel just nüüd.
Tahan kuulutada meile kõigile uut lapseõiguse vabadust.
Aitäh, et võime olla täielikult vabad ja lebada nagu Taavet haljal aasal.
Võime keksida, noppida lilli ja olla vabad.
Jan käis ühes koguduses, kus küsiti, kas see on nüüd "Kukku! ärkamine"?
"Kukku-ärkamine" on hea nimetus.
Pole eriti religioosne nimi.
"Kukku!" on hea sõna, sest see äratab meid.
Ka Issand ütleb: "Ärka üles, kes sa magad,
ja tõuse üles surnuist, siis särab sulle Kristus!"
Tõuse üles sellest masendusest!
Üles, üles. Äratus.
Kui soovid rohkem infot me tööst,
külasta meie kodulehekülge www.kristillinenkoulu.org
Saad lisainfot meie toreda lasteaia, kooli ja huviringide kohta.
Sealt võib tellida neid raamatuid,
mis aitavad leida lähedasema suhte Jumalaga.
Mida lähedasemad oleme Jeesusega, seda vabamad oleme.
Tema ise on see vabadus.
Ole õnnistatud Jeesuse nimel ja tea,
et kui keegi üldse tahab, et oleksid vaba, siis see on Jumal.
JUMAL KÕNELEB
Evangeelium on rõõmusõnum
ja kuna see on rõõmusõnum, siis see teeb vabaks.
Oleme jälle saanud toredat tagasisidet inimestelt,
kes selle saate kaudu on leidnud lähedase suhte Jumalaga
ning selle kaudu leidnud armulise ja imelise Jumala.
Tänu, Jeesus!
Toeta ka sina TV7 tööd,
sest rõõmusõnumit tasub levitada kõikjale maailmas
ja nii efektiivselt kui vähegi saab.
Võid annetamiseks helistada numbrile 9001777
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Löö kaasa!
Aeg on levitada rõõmusõnumit kogu maailma!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin